open-index/open-wikipedia-markdown huggingface dataset:
John Reis

miniatura|John Reis tocando con Hot Snakes en 2011

**John Reis**, nado en 1969 e coñecido tamén cos pseudónimos de **Speedo**, **Slasher** e **The Swami**, é un músico, cantante, guitarrista, disc jockey e empresario discográfico norteamericano.

## Traxectoria 
John Reis é especialmente coñecido como o cantante e guitarrista a banda de rock Rocket from the Crypt, que formou, estando á súa fronte durante toda a súa existencia (1990-2005). Anteriormente fora o guitarrista na banda de post-hardcore Pitchfork, e mais tamén en Drive Like Jehu durante os primeiros anos da década de 1990. Posteriormente formou Hot Snakes (1999-2005) e Sultans (2000-2007), na cal cantaba e tocaba o baixo primeiro e logo a guitarra rítmica. Tamén gravou en 1994 un disco en solitario, Back Off Cupids que non se editou ata 1999, e nese ano fundou a discográfica Swami Records, que traballa en especial con grupos do sur de California. Tamén ten o seu propio programa semanal de radio, "Swami Sound System", primeiro na emisora KBZT de San Diego durante sete anos  e a partir de 2012 na Slacker Radio, un servizo de radio interactiva. Desde 2007 participa no grupo The Night Marchers e no 2011 reviviu a banda Hot Snakes.

## Notas
Reno, Nevada

**Reno** é a sede do condado de Washoe en Nevada, Estados Unidos. Segundo unha estimación de 2010 a cidade tiña unha poboación total de 225.221 persoas, sendo a terceira máis poboada de Nevada, despois de Las Vegas e de Henderson. Reno atópase a 42&nbsp;km ó norte da capital estatal, Carson City, e a 35&nbsp;km ó noroeste do Lago Tahoe, asentada ós pés de Sierra Nevada a unha altitude de 1.373 metros, nun val do altiplano montañoso e semidesértico da Gran Conca. Linda ó leste con Sparks, a súa cidade xemelga, e é coñecida como *A Pequena Cidade Máis Grande do Mundo*. É famosa polos seus casinos, e nela atópanse as sedes das corporacións Harrah's Entertainment e International Game Technology, que fabrican a maioría dos comecartos do mundo.

## Historia 
No inicio dos anos 1850 algúns pioneiros instaláronse en Meadows Truckee, un val relativamente fértil a través do cal o río Truckee fixo o seu camiño a partir do Lake Tahoe para Pyramid Lake. Ademais da agricultura de subsistencia, estes primeiros residentes puideron incorporarse a empresas a partir de viaxeiros ao longo do California Trail, que seguiu cara ao oeste de Truckee, antes de ramificarse para Donner Lake, o obstáculo de Sierra Nevada comezou.

### Os factores ambientais
Wetlands é unha parte importante da área de Reno / Tahoe. Actúa coma un filtro natural para os sólidos que saen da estación de tratamento da auga. As raíces das plantas absorben nutrientes da auga e, por suposto, fíltraos. As zonas húmidas son o fogar para máis do 75% das especies en Gran Basin. Con todo, as zonas húmidas da rexión están en perigo de ser destruídas debido ao desenvolvemento da cidade. Mentres que os traballadores constrúen encima das zonas húmidas, para enchelos con terra, destruíndo o hábitat no que se crean para as plantas e animais.

### Xeoloxía
Reno está situado ao leste de Serra Nevada no beira occidental do Great Basin a unha altitude de cerca de 1.300 metros enriba do nivel do mar. Numerosas fallas existen en toda a rexión.

## Véxase tamén 
### Ligazóns externas 
*Páxina oficial de Reno
Benno Roth

**Benno Roth**, nado en Riesa (Alemaña) o 25 de marzo de 1903 e finado en Seckau (Austria) o 6 de xaneiro de 1983, foi un padre bieito e historiador da igrexa.

## Traxectoria 
Benno naceu en Saxonia pero viña dunha familia de Estiria, estudando na abadía de Seckau desa rexión, onde acabou ingresando logo da súa graduación primeiro como novizo e logo como monxe e en 1929 ordenouse sacerdote e tamén tiña un doutoramento en historia. Foi profesor de alemán e historia na súa abadía desde 1934 ata 1972, con algunhas interrupcións debidas á guerra e desde 1946 foi membro da Comisión Histórica de Estiria. Publicou numerosos traballos de historia local e da igrexa, salientando *Seckau. Geschichte und Kultur 1164-1964. Zur 800-Jahr-Feier der Weihe der Basilika* (1964) e *Seckau. Der Dom im Gebirge. Kunsttopographie vom 12. bis zum 20. Jh* (1983).
John Cho

**John Yohan Cho**, nado o 16 de xuño de 1972 en Seúl, é un actor coreano-americano.

## Filmografía 
## Véxase tamén 
### Ligazóns externas 
*Ficha na IMDb
Chirla

A **chirla** (*Chamelea gallina*, Linnaeus 1767; antes *Venus gallina*) é unha especie de molusco bivalvo mariño, pertencente á familia dos Venéridos (Veneridae), da orde Veneroida.

## Morfoloxía 
miniatura|esquerda|Chirla en Cataluña.
Trátase dunha ameixa de pequeno tamaño (aínda que pode chegar a medir 4-4,5&nbsp;cm), de cuncha sólida, equivalva, co umbo desviado cara a parte posterior e un perfil basicamente triangular. Presenta numerosas estrías finas concéntricas. Ten tres dentes cardinais en cada valva e ningún dente lateral. O bordo interior da cuncha é dentado.

A cor é castaña clara, amarelenta ou abrancazada, normalmente con bandas radiais anchas e máis escuras.

## Hábitat e bioloxía 
Está presente na costa europea do Atlántico, desde Noruega ata as Canarias e Madeira, pero é máis frecuente no Mediterráneo. Vive na franxa infralitoral, ata profundidades de 50 metros.

## Importancia pesqueira e comercial 
En Galicia non é obxecto de pesca pero na costa do Mediterráneo é máis estimada, para sopas e arroces.

Co nome de *chirla* desígnanse tamén outros moluscos de pequeno tamaño, e aplícase localmente á Gaivota chorona cando é nova (en Cangas, segundo Aníbal Otero) ou á lagosta común pequena (en Bares, concello de Mañón).

## Véxase tamén 
### Outros artigos 
* Lista de bivalvos de Galicia

### Bibliografía 
* RAMONELL, Rosa: *Guía dos mariscos de Galicia*. Galaxia, Vigo 1985.
* RÍOS PANISSE, M. Carmen: *Nomenclatura de la flora y fauna marítimas de Galicia (Invertebrados y peces)*. *Anejo* 7 (1977) de *Verba*.
* SANTAMARINA, Antón (ed. e dir.): *Diccionario de diccionarios*. Fundación Pedro Barrié de la Maza, Instituto da Lingua Galega, 3ª ed. 2003.

### Ligazóns externas 
* Ficha en pescaderiascorunesas.es
Nick Stahl

**Nicolas Kent "Nick" Stahl**, nado o 5 de decembro de 1979 en Harlingen, Texas, é un actor estadounidense. Acadou recoñecemento pola súa actuación no filme de 1993 *The Man Without a Face* converténdoo nun exitoso neno actor. Posteriormente comezou a interpretar papeis de adulto en *In the Bedroom*, *Bully*, *Sin City*, a serie da HBO *Carnivàle*, e o filme *Terminator 3: A rebelión das máquinas*, no que interpreta o papel de John Connor, orixinalmente interpretado por Edward Furlong.

## Filmografía 
## Véxase tamén 
### Ligazóns externas 
*
Illa deserta

[miniatura|dereita|Illa deserta en [Palau.]]
Unha **illa deserta** ou **illa deshabitada** é unha illa non habitada por humanos. Son frecuentemente utilizadas en filmes e historias en xeral sobre náufragos, e tamén como estereotipos da idea dun "paraíso". Algunhas illas deshabitadas están protexidas como reservas forestais ou santuarios ecolóxicos, e outras son propiedade privada. A Illa Devon, no Canadá, é considerada a maior illa deserta do mundo.

## Algunhas illas deshabitadas 
* Illas Blasket
* Illa Bouvet
* Illa Clipperton
* Illa Devon
* Illa Navassa
* Illa de Santa Luzia
* Illas Kermadec
* Illa Royale
* Skellig Michael
* Surtsey

## Notas 
## Véxase tamén 
### Outros artigos 
* Illa pantasma
* Illa privada
Compaixón

[miniatura|dereita|*Compaixón*, de [Adolphe Bouguereau (1897).]]
A **compaixón** (do latín *cumpassio*, á súa vez do grego συμπάθεια ("sympathia"), palabra composta de συν πάσχω + = συμπάσχω, "sufrir xuntos") é entendida como a empatía cara a outras persoas para compartir a dor. A compaixón frecuentemente combinase cun desexo de aliviar o sufrimento doutra persoa para demostrar especial xentileza con aqueles que sofren. A compaixón pode levar alguén a sentir empatía polo outro, é dicir, poñerse no lugar de dita persoa e chegar a comprendela. A compaixón é frecuentemente caracterizada a través de accións, nas cales unha persoa busca axudar a aqueles polos que se compadece.

A compaixón é o sentimento de pena ou mágoa que produce o sufrimento ou os males alleos e que leva a tratar de evitalos.

## Notas 
## Véxase tamén
### Outros artigos
*Empatía
A Feira Vella, Galez, Entrimo

** A Feira Vella** é un lugar da parroquia de Galez no concello ourensán de Entrimo na comarca da Baixa Limia. Tiña 69 habitantes no ano 2011 segundo datos do INE e do IGE, dos cales 34 eran homes e 35 mulleres.

## Lugares e parroquias 
### Lugares de Galez 
### Parroquias de Entrimo 
## Notas
As Quintáns, Galez, Entrimo

** As Quintáns** é un lugar da parroquia de Galez no concello ourensán de Entrimo na comarca da Baixa Limia. Segundo o INE e o IGE en 2011 tiña 37 habitantes (17 homes e 20 mulleres). 

## Patrimonio
Capela de Santo Antonio.

## Lugares e parroquias 
### Lugares de Galez 
### Parroquias de Entrimo 
## Notas
Michael Pitt

**Michael Carmen Pitt**, nado o 10 de abril de 1981 en West Orange, Nova Jersey, é un actor e músico estadounidense. Pitt é coñecido polo seu papel no filme de Bernardo Bertolucci *The Dreamers*, e por interpretar a Jimmy Darmody na serie da HBO *Boardwalk Empire*.

## Música 
Pitt cantou e tocou a guitarra na súa banda, Pagoda, cuxo primeiro álbum foi estreado por Universal/Fontana/Ecstatic Peace en 2007.

Baixo o título, "Jimi Pitt and the Twins of Evil", Pitt interpretou "Hey Joe" cos Twins of Evil para a banda sonora de *The Dreamers*.

## Filmografía 
## Notas 
## Véxase tamén 
### Ligazóns externas 
*
Lantemil, A Illa, Entrimo

** Lantemil** é un lugar da parroquia da Illa no concello ourensán de Entrimo na comarca da Baixa Limia. Segundo o INE e o IGE en 2011 tiña 46 habitantes (25 homes e 21 mulleres).

## Galería 

Ficheiro:Lantemil-sinal.jpg|Lantemil, aldea da parroquia da Illa no concello de Entrimo

## Lugares e parroquias 
### Lugares da Illa 
### Parroquias de Entrimo 
## Notas
Kelli Garner

**Kelli Brianne Garner**, nada o 11 de abril de 1984 en Bakersfield (California), é unha actriz estadounidense.

## Filmografía 
## Véxase tamén 
### Ligazóns externas 
*
Fuente la Lancha

**Fuente la Lancha** é un municipio español da provincia de Córdoba, Andalucía. No ano 2005 tiña 418 habitantes. A súa extensión superficial é de 7&nbsp;km² e ten unha densidade de 59,7 hab/km². Atópase situada a unha altitude de 556 metros e a 82 quilómetros da capital de provincia, Córdoba.

## Véxase tamén 
### Ligazóns externas 
* Fuente la Lancha - Sistema de Información Multiterritorial de Andalucía
Labio

O termo **Labio** pode referirse a:

***labios** ou **beizos**, os rebordes exteriores da boca dos mamíferos;
***Labios xenitais**, os repregues cutáneos da vulva, tanto os **labios maiores**, coma os **labios menores**;
***Labio**, unha das pezas bucais dos insectos;
***Labio leporino**, malformación conxénita do labio superior.

Como topónimo, pode referirse a:

;En Galiza
***Labio**, parroquia do concello de Lugo;
****Labio**, lugar de dita parroquia;
***Parada de Labiote**, parroquia do concello do Irixo.
Ameixón

O **ameixón**, (tamén coñecido como **ameixa macha**, **arola macha**, **carallote de rei** ou **ripa maseiras**)

## Morfoloxía 
As principais características do ameixón son as seguintes:

Trátase dun molusco de tamaño relativamente grande respecto ó doutras ameixas, alcanzando tamaños de 8 a 10&nbsp;cm. A cuncha é dura e sólida, equivalva e inequilateral, de contorno ovalado e superficie moi brillante.

A cuncha presenta numerosas liñas de crecemento concéntricas, moi finas. Ten tres dentes cardinais en cada valva e mais un dente lateral anterior na valva esquerda que encaixa nunha depresión que ten na valva dereita.

A cor externa é parda avermellada ou rosada, con bandas radiais máis claras. O interior é branco e brillante, coa marca do seo paleal.

## Hábitat e bioloxía 
miniatura|dereita|300px|Cuncha de ameixón a carón dun peixe plano.

Vive enterrado en galerías superficiais en bancos de area limpa, ata os 150 m de profundidade. O seu consumo debe estar unido á calidade da auga onde foi criado, co obxecto de non favorecer toxinas no seu interior.

## En Galicia 
miniatura|dereita|300px|Prato de ameixóns para seren degustados en cru.
Segundo Rolán e Otero, que son así mesmo os salientados por Rosa Ramonell. escollen o nome de *ameixón*, indicando *ameixa macho* como sinónimo.

## Notas 
## Véxase tamén 
### Bibliografía 
* Hubler, M. (2010): *Compendium of bivalves. A full-color guide to 3,300 of the World’s Marine Bivalves. A status on Bivalvia after 250 years of research*. Hackenheim, Germany: ConchBooks. ISBN 978-3-939767-28-2.
* Lahuerta Mouriño, Fernando e Francisco X. Vázquez Álvarez (2000): *Vocabulario multilingüe de organismos acuáticos*. Santiago: Xunta de Galicia. ISBN 84-453-2913-8. 
* López Muñoz, Daniel, coord. (1999): *Guía do consumidor de peixe fresco*. Santiago de Compostela: Xunta de Galicia. Dirección Xeral de Formación Pesqueira e Investigación, Servizo de extensión Pesqueira. 
* Ramonell, Rosa (1985): *Guía dos mariscos de Galicia*. Vigo: Editorial Galaxia, S. A. ISBN 84-7154-506-3.
* Ríos Panisse, M. C. (1977): *Nomenclatura de la flora y fauna marítimas de Galicia. I Invertebrados y peces.* Santiago: Universidad de Santiago de Compostela. ISBN 84-7191-008-X.
* Rolán, R. e Jorge Otero-Schmitt (1996): *Guía dos moluscos de Galicia*. Vigo: Editorial Galaxia. ISBN 84-8288-072-1.

### Outros artigos 
* Bivalvos
* Heterodontes
* Veneroides
* Venéridos
* Lista de bivalvos de Galicia

### Ligazóns externas 
* Ficha de World Register of Marine Species
* Ficha de Animal Diversity Web
Ford Mustang

O **Ford Mustang** é un modelo de automóbil fabricado pola empresa norteamericana Ford Motor Company. Trátase dun vehículo cun carácter deportivo provisto de motores potentes V6 e V8. Pertence ó xénero de coches denominados *muscle cars* nos Estados Unidos, ó igual que o Chevrolet Camaro ou o Dodge Challenger. 
## Modelos
Dende o comezo da súa fabricación en 1964, Ford ten comercializado cinco xeracións do Mustang:
* Primeira xeración (1964-1973)
* Segunda xeración (1974-1978)
* Terceira xeración (1979-1993)
* Cuarta xeración (1994-2004)
* Quinta xeración (2005-2014)
* Sexta xeración (2015-presente)

### Galería

Ficheiro:Ford Mustang on Felixstowe beach.jpg|Primeira xeración.
Ficheiro:MustangII Mii.jpg|Segunda xeración.
Ficheiro:'85-'86 Ford Mustang 5.0 Liftback (Orange Julep '07).jpg|Terceira xeración.
Ficheiro:94-98 Ford Mustang convertible.jpg|Cuarta xeración.
Ficheiro:Ford Mustang GT 2.jpg|Quinta xeración.

## Véxase tamén
### Ligazóns externas
* Páxina web oficial da Ford Motor Company
Campo de Arriba, Saavedra, Begonte

**Campo de Arriba** é un lugar da parroquia de Saavedra no concello lugués de Begonte na comarca da Terra Chá. Segundo o IGE en 2011 tiña 86 habitantes (40 homes e 46 mulleres).
## Toponimia
O topónimo **O Campo** é un orónimo sinala un espazo amplo fóra dun núcleo de poboación onde se celebran eventos como romarías ou feiras, ou ben un lugar de terra traballada para a agricultura. O complemento **de Arriba** sinala a súa posición respecto a outro punto.

## Lugares e parroquias 
### Lugares de Saavedra 
### Parroquias de Begonte 
## Notas
Manuel Jiménez Rodríguez

**Manuel Jiménez Rodríguez**, nado en Sevilla o 14 de decembro de 1941 e finado en Vigo o 5 de decembro de 2021, foi un futbolista español que xogaba na demarcación de extremo esquerdo.

## Traxectoria 
Formouse nas categorías inferiores do Real Betis Balompié, aínda que non chegou a debutar co primeiro equipo ao fichar polo CD Badajoz. Tras as súas cifras goleadoras en Segunda División fichou polo FC Barcelona onde militou unha tempada sen chegar a xogar ningún encontro.

Na tempada 1968/69 fichou polo Celta de Vigo, nun principio cedido polo equipo culé pero pasou a propiedade do Celta, onde militou oito tempadas. Nestes anos participou no debut do club en competición europea, en 1971 na Copa da UEFA.

Finalmente retirouse do fútbol como xogador do Celta en 1975.
## Notas
## Véxase tamén
### Bibliografía
*
Candieiras, Saavedra, Begonte

**Candieiras** é un lugar da parroquia de Saavedra no concello lugués de Begonte na comarca da Terra Chá.

## Toponimia
O topónimo **Candieiras** procede da forma latina , quizais pola presenza na zona de varas de uz secas para alumar na lareira.

## Lugares e parroquias 
### Lugares de Saavedra 
### Parroquias de Begonte 
## Notas
Candieiras

O topónimo **Candieiras** pode referirse a:

;En Galiza
***Candieiras**, lugar da parroquia de Saavedra, no concello de Begonte;
***Candieiras**, lugar da parroquia de Filgueira de Barranca, no concello de Oza-Cesuras.

## Véxase tamén
### Outros artigos
Bouzadrago, A Pereira, Entrimo

** Bouzadrago** é un lugar da parroquia da Pereira no concello ourensán de Entrimo na comarca da Baixa Limia. Tiña 39 habitantes no ano 2011 segundo datos do INE e do IGE, dos cales 20 eran homes e 19 mulleres. 
## Lugares e parroquias 
### Lugares da Pereira 
### Parroquias de Entrimo 
## Notas
Outrage (filme de 2010)

é un filme xaponés dirixido por Takeshi Kitano que se estreou no 2010.

## Sinopse 
Varios clans yakuza enfróntanse nunha loita implacable por acadar o poder e a protección do Presidente. Durante moitos anos, Otomo viu como progresaban os seus colegas: das tatuaxes elaboradas e as falanxes seccionadas pasaron ás altas finanzas. Dentro dun mundo onde reinan a corrupción, a traizón e a vinganza, os seus esforzos por chegar ó cumio, ou polo menos sobrevivir, non teñen fin.

## Personaxes 
* Takeshi Kitano como Otomo
* Kippei Shiina como Mizuno
* Ryo Kase como Ishihara
* Tomokazu Miura como Kato
* Jun Kunimura como Ikemoto
* Tetta Sugimoto como Ozawa
* Takashi Tsukamoto como Iizuka
* Hideo Nakano como Kimura
* Renji Ishibashi como Murase
* Fumiyo Kohinata como Detective Kataoka
* Soichiro Kitamura como Sekiuchi
* Yuka Itaya como Moza de Otomo
* Naoko Watanabe como Moza de Mizuno
* Yukiyo Tanahashi como Anfitrioa

## Galardóns e nomeamentos 
* 2010: Festival de Cannes: Nomeado á Palma de Ouro (mellor filme).

## Notas 
## Véxase tamén 
### Ligazóns externas 
* Páxina oficial 
* Ficha na IMDb 
* Ficha en RottenTomatoes
Polbo cabezudo

miniatura|dereita|350px|Polbo cabezudo
miniatura|dereita|350px|Vista ventral
O **polbo cabezudo** ou **polbo do limpo** (*Eledone cirrhosa*, Lamarck 1798; antes *Eledone aldrovandi*) é un molusco cefalópodo mariño, pertencente á familia Octopodidae, da orde Octopoda.

## Morfoloxía 
As principais diferenzas respecto ó polbo común son un menor tamaño (vén medindo 35–40&nbsp;cm) e unha cor que tira a branca amarelada, pero sobre todo polo tamaño proporcionalmente da súa cabeza, característica á que debe o seu nome. Os tentáculos son proporcionalmente máis longos e delgados, coas puntas afiadas e reviradas (de onde lle vén o nome de *cirrosa*).

A cor da parte ventral é branca. Nos tentáculos presenta unha única fila de ventosas mentres que o polbo común ten unha dobre fila de ventosas.

## Interese pesqueiro e comercial 
É abundante na plataforma pesqueira galega e está presente nos mercados (e adoito nas conservas de polbo). Péscase con artes de arrastre, sendo máis frecuente no inverno.

Consómese coas mesmas preparacións que o polbo común, aínda que resulta menos apreciado que este.

## O polbo cabezudo en Galicia 
Outros nomes que recibe en Galicia son, simplemente, *cabesón* ou *cabezudo*.

Téñase presente que co nome común de *cabezudo* tamén se designan certa quenlla (Peixe anxo, *Squatina squatina*) ou un tipo de muxo (*Mugil cephalus*)

## Véxase tamén 
### Bibliografía 
* DIRECCIÓN XERAL DE FORMACIÓN PESQUEIRA: *Guía do consumidor de peixe fresco*. Xunta de Galicia 1999.
* RAMONELL, Rosa: *Guía dos mariscos de Galicia*. Galaxia, Vigo 1985.
* RÍOS PANISSE, M. Carmen: *Nomenclatura de la flora y fauna marítimas de Galicia (Invertebrados y peces)*. *Anejo* 7 (1977) de *Verba*.
A Estrada, Saavedra, Begonte

**A Estrada** é un lugar da parroquia de Saavedra no concello lugués de Begonte na comarca da Terra Chá. Segundo o IGE, en 2011 tiña 75 habitantes (34 homes e 41 mulleres).

## Toponimia
O topónimo **A Estrada** é un hodónimo que sinala a presenza dunha vía de comunicación. O lugar está atravesado pola estrada LU-541 que une Rábade e Vilalba.

## Lugares e parroquias 
### Lugares de Saavedra 
### Parroquias de Begonte 
## Notas 
## Véxase tamén 
### Outros artigos 
*Lugares de Begonte
Marcha

O termo **marcha** pódese referir a:

***Marcha**, obra musical.
***Marcha (andadura)**, o xeito de camiñar dalgúns animais, incluíndo o ser humano.
***Marcha atlética**, modalidade do atletismo.
***Marcha**, movemento militar das tropas.
*Marcha como **Mobilización social**; xeito de protesta no que determinados movementos sociais manifiestan o seu rexeitamento publicamente.
***Marcha** ou Movida madrileña.
***Marcha**, cantante holandesa.
Nicolao II

**Nicolao II** pode referirse, entre outros, a:

* O Papa Nicolao II, *Gérard de Bourgogne* (990–1061), Papa da Igrexa católica entre 1059 e 1061.
* O Tsar Nicolao II de Rusia (1868–1918), último tsar de Rusia, entre 1894–1917.
Alacha

A **alacha**, **lacha**, **sardinela lombuda**, ata Suráfrica, e no occidental, desde os Estados Unidos ata á Arxentina.

É unha especie peláxica, migradora, gregaria, que forma cardumes frecuentemente asociado ás sardiñas, buscando as augas máis frías e salgadas onde abunda o alimento; en verán, aproxímase ao litoral, e en inverno volve ás augas máis profundas de mar aberto..

## Notas 
## Véxase tamén 
### Bibliografía 
* Bauchot, M. K. e Pras, A. (1982): *Guía de los peces de mar de España y Europa*. Barcelona: Ediciones Omega. ISBN 84-282-0685-6.
* Lahuerta Mouriño, F. e Vázquez Álvarez, F. X. (2000): *Vocabulario multilingüe de organismos acuáticos*. Santiago de Compostela: Xunta de Galicia. ISBN 84-453-2913-8.
* Ríos Panisse, M. C. (1977): *Nomenclatura de la flora y fauna marítimas de Galicia. I Invertebrados y peces.* Santiago: Universidad de Santiago de Compostela. ISBN 84-7191-008-X.

### Outros artigos 
* Clupeiformes
* Clupeidos

### Ligazóns externas 
* Ficha en World Register of Marine Species
Ostreidos

miniatura|dereita|350px|Ostra común
miniatura|dereita|350px|Interior de ostra portuguesa
Os **ostreidos** (Ostreidae, Rafinesque 1815) son unha familia de moluscos bivalvos mariños, pertencente á orde ostreidos. Denomínanse tamén *ostras verdadeiras* e inclúen a maior parte das especies consumidas baixo o nome de *ostras*.

As ostras produtoras de perlas non se consideran verdadeiras ostras. Pertencen á familia Pteriidae, da orde Pterioida.

## Morfoloxía 
Caracterízanse por posuír un músculo adutor central, que deixa unha pegada visible na superficie interior da cuncha. Esta adoita ser de superficie irregular porque se adapta ó substrato sobre o que crece.

A cuncha adoita ser redondeada e plana, con notables variacións.

## Hábitat e bioloxía 
Viven na franxa infralitoral. Son animais ovíparos pero tamén existen especies larvíparas. En calquera caso, son hermafroditas, nuns casos simultáneas e noutros alternativas.

Algunhas especies (ostra común e ostra portuguesa) son obxecto de cultivo intensivo en bateas semellantes ás utilizadas para a cría do mexillón. A totalidade da ostra comercializada para consumo procede de sistemas de ostricultura.

## Véxase tamén
Fonte Filloa, Saavedra, Begonte

**Fonte Filloa** é un lugar da parroquia de Saavedra no concello lugués de Begonte na comarca da Terra Chá. Segundo o IGE en 2011 estaba deshabitado.

## Toponimia
O topónimo **Fonte Filloa** inclúe dous elementos. **Fonte** sinala a presenza dun manancial, mentres que **Filloa** podería ser un fitónimo procedente dunha variante de *fiollo* procedente de * referido á presenza de fiúncho.

## Lugares e parroquias 
### Lugares de Saavedra 
### Parroquias de Begonte 
## Notas
Ostra portuguesa

miniatura|dereita|300px|Varios exemplares de ostra portuguesa
miniatura|dereita|300px|Corda preparada para colgar da batea
A **ostra portuguesa** ou **ostra rizada** (*Crassostrea gigas*, Thunberg 1793; antes *Crassostrea angulata*) é un molusco bivalvo mariño da familia Ostreidae, orde Ostreida, semellante á ostra común pero menos apreciada.

## Morfoloxía 
A cuncha é sólida e inequivalva: a valva inferior ou esquerda é cóncava e a superior ou dereita é lixeiramente convexa, e encaixa na outra. Esta forma curvada serve para diferenciala da ostra común, así como o feito de ter a cuncha irregularmente alongada e estreita (a común ten unha forma circular). Pode medir ata 15–17&nbsp;cm de lonxitude, aproximadamente o triplo que a súa anchura.

Presenta unha superficie moi irregular, cun costelas lonxitudinais amplas e sucos concéntricos. As escamas de crecemento son grandes. A cor oscila desde abrancazada ou crema a marrón con manchas púrpura, sompre con áreas claras e escuras irregularmente repartidas. O interior é branco anacarado, usualmente coas marxes tinxidas de púrpura.

## Hábitat e bioloxía 
Esta especie procede das costas asiáticas do Pacífico (polo que tamén se coñece como *ostra xaponesa*), desde onde foi introducida no resto do mundo para prácticas de ostricultura. En condicións naturais crece sobre rochas ou madeiras somerxidas, a pouca profundidade.

Trátase dun animal filtrador que retén as algas e partículas en suspensión.

## Véxase tamén 
### Ligazóns externas 
* Ficha en World Register of Marine Species
Guerra da Independencia da Arxentina

[thumb|Litografía representando a [batalla de Suipacha, a primeira vitoria arxentina ]]

A **Guerra da Independencia da Arxentina** é como se denomina á serie de combates e campañas militares que aconteceron no marco dos conflitos entre España e as súas colonias americanas logo da invasión francesa e que se saldaron coa independencia de gran parte do territorio colonial español. No caso da actual Arxentina, participaron por unha banda o exército español e os seus aliados no territorio e pola outra as forzas militares das Provincias Unidas do Río da Prata, estado que se estableceu no que para os españois era o Vicerreinado do Río da Prata e durou desde 1810 ata 1825. 
Na historiografía arxentina, e en xeral na latinoamericana, denomínanse patriotas e realistas aos dous bandos enfrontados, os primeiros buscaban a creación dun estado independente estaban dirixidos por Manuel Belgrano, Juan José Castelli e José de San Martín e os segundos defendían a continuidade do territorio na monarquía española do rei Fernando VII. Só unha pequena parte deses enfrontamentos foron no territorio da actual Arxentina, celebrándose a maioría en territorios que logo da guerra quedaron fóra das Provincias Unidas ou en territorio das actuais Chile, Perú e Ecuador. En xeral distínguense tres frontes militares:

* A **fronte oriental** ou do litoral, sobre os ríos da cunca do Prata, que inclúen as campañas no Paraguai, a Banda Oriental, a Mesopotamia arxentina e os combates navais no Río da Plata e os seus afluentes;
* a **fronte norte**, con enfrontamentos nas provincias do Alto Perú e a Intendencia de Salta del Tucumán;
* e a **fronte dos Andes**, que inclúe a acción ofensiva sobre posicións realistas en Chile, Perú e Ecuador.

O 9 de xullo de 1816 unha asemblea en San Miguel de Tucumán, declarou a independencia nacional  pero aínda pasarían algúns anos ata que a indepencia quedara definitivamente consolidada.
Agnieszka Radwańska

**Agnieszka Roma Radwańska**, nada o 6 de marzo de 1989 en Cracovia, é unha tenista polaca. Durante a súa carreira, conseguiu 12 títulos individuais. É coñecida por facer un uso moi intelixente da pista.

Radwańska é a primeira xogadora polaca da era moderna do tenis en alcanzar a final dun torneo de Grand Slam individual, ó chegar á final de Wimbledon en 2012. Ademais, é a primeira polaca en gañar un torneo de individuais da WTA, ó gañar o Nordea Nordic Light Open de 2007.

## Torneos de Grand Slam 
### Finalista en Individuais (1) 
### Clasificación en torneos de Grand Slam 
## Notas 
## Véxase tamén 
### Ligazóns externas 
* Páxina web oficial de Agnieszka Radwańska
* Perfil na Women's Tennis Association
* Perfil na International Tennis Federation
Li Na

**Li Na**, nada o 26 de febreiro de 1982 en Wuhan, Hubei, é unha tenista chinesa, actualmente retirada. Li gañou 7 títulos individuais da WTA e 19 da ITF. Gañou o Roland Garros de 2011, converténdose na primeira xogadora asiática en gañar un Grand Slam en individuais. Antes diso, xa se convertera na primeira asiática en chegar a unha final individual dun Grand Slam, ó alcanzar a final do Open de Australia de 2011. Foi ademais finalista no Open de Australia de 2013. O seu posto máis alto na clasificación de individuais foi o número 4, conseguido en xuño de 2011.

## Torneos de Grand Slam 
### Campión Individuais (1) 
### Finalista en Individuais (2) 
### Clasificación en torneos de Grand Slam 
## Notas 
## Véxase tamén 
### Ligazóns externas 
* Perfil na Women's Tennis Association
* Perfil na International Tennis Federation
Critón (Platón)

***Critón*** (*Kpíτων*) é un pequeno diálogo escrito entre o ano 390 e o 385 a.C. polo filósofo grego Platón. Pertence aos escritos chamados “socráticos”, “eléncticos” ou “aporéticos”, que fan referencia a algunhas das características principais que os definen como grupo: “socráticos”, porque reflectirían máis fielmente o pensamento do mestre; “eléncticos”, pola súa estrutura como refutación dun adversario a través dun áxil interrogatorio; e “aporéticos”, por acabar todos nunha calella cega, nun razoamento cunha única solución.
Temáticamente, Critón atópase moi próximo á *Apoloxía*, non obstante, non se pode deducir por iso que a súa redacción sexa case simultánea.

Esta obra trata dunha conversación entre Sócrates e o seu amigo rico Critón en relación á xustiza, á inxustiza e á resposta apropiada para a inxustiza. Sócrates considera que a propia inxustiza non é a resposta para acabar coa inxustiza e rexeita a oferta de Critón de financiar a súa fuxida do cárcere. Este diálogo contén unha antiga declaración sobre a teoría do contrato social do goberno.

## Sinopse 
Sócrates acaba de ser condenado a morte. Critón visítao na súa prisión e ínstao a que fuxa (a cidade consentiría conmutar así a pena de morte polo desterro). Con todo, Sócrates mantense insensible a estas recomendacións. Recriminando a Critón por compartir a opinión da multitude, esfórzase en mostrarlle que el non podería escapar á sentenza pronunciada pola cidade sen aldraxar a xustiza. Aquí ten lugar a célebre Personificación das leis: Sócrates fai pronunciar ás propias leis os reproches que con pleno fundamento dirixirían contra el se intentase subtraerse á súa xurisdición. Por fidelidade a elas decidirá permanecer no cárcere, por patriotismo rexeitará desertar de Atenas; mais esta fidelidade e este patriotismo son, en primeiro lugar, cívicos, e por enriba de todo, filosóficos. O que Sócrates ten en mente non é tanto a Atenas empírica como a idea mesma de lexislación, o principio da cidadanía.

## Idea filosófica 
Pódese considerar que Critón emprega unha serie de elementos claramente interrelacionados que dan forma a un dobre enunciado filosófico-político de fondo: por unha parte, a coherencia do exercicio da virtude ao longo da vida, que non se pode contradicir nin sequera se supón a morte; e por outra parte, e inmerso dentro dos acontecementos políticos e sociais do momento, o ideal político e ético de que o xusto é obedecer as leis da cidade, aínda que estas á súa vez non sexan xustas.

## Véxase tamén 
### Bibliografía 
* 

### Outros artigos 
* Platón

### Ligazóns externas 
* Critón
Manuel Monge

**Manuel Monge González**, nado en Laguna de Duero (provincia de Valladolid) en 1947, é un sociólogo e ensaísta galego.
[miniatura|[Manuel Rivas, esquerda, Rubén Afonso, centro, e Manuel Monge, dereita, nun acto da CRMH na Coruña]]

## Traxectoria 
Exerceu como profesor de ensino medio. Foi concelleiro do BNG na Coruña do 2003 ao 2007, e presidente da Comisión pola Recuperación da Memoria Histórica da Coruña. Colabora con artigos de opinión en diversos medios de comunicación.

## Obra en galego
### Ensaio
**Autovías galegas. Crónica dunha farsa* (1999). Vigo: Xerais.
**A Coruña de Paco Vázquez* (2003). Vigo: A Nosa Terra.
**Outra Coruña é posíbel (*2007). Vigo: A Nosa Terra.
**A historia secuestrada polo franquismo* (2010). Laiovento.
**Perdemos o tren. As claves políticas do atraso* (2014). Difusora.
**O poder na Coruña. De Vázquez a Negreira* (2015). Santiago: Laiovento.
**Indecencias e corruptelas* (2015). Corsárias.
**Os Borbóns: unha monarquía escandalosa. A herdanza do franquismo* (2016) Santiago: Laiovento.
**O perverso goberno de Feijóo. Sete anos en negro* (2016). Santiago: Laiovento.
**Guía para non perderse en política* (2018). Santiago: Laiovento.
**Os restos do franquismo en Galiza* (2020). Santiago: Laiovento.
**Feijóo. Biografía dun farsante (non autorizada)* (2023). Santiago: Laiovento.
**Usted debería saber la historia secuestrada de la monarquía 90 años con Franco* (2026). Santiago: Laiovento. 476 páxs. ISBN 978-84-8487-761-5.

## Notas 
## Véxase tamén 
### Ligazóns externas 
*Artigos en Sermos Galiza.
Angelique Kerber

**Angelique Kerber**, nada o 18 de xaneiro de 1988 en Bremen, é unha tenista alemá que ocupou o primeiro posto da clasificación da Women's Tennis Association durante 34 semanas en tres períodos alternos, o último deles entre 15 de maio e o 16 de xullo  de 2017, cedendolle o cetro á checa Karolina Pliskova.

Kerber compite coma profesional dende 2003, gañou dous títulos de Grand Slam: o Aberto dos Estados Unidos e o Aberto de Australia , os dous en 2016. Nos Xogos Olímpicos de Río acadou o media de prata. Tamén gañou outros 8 torneos da WTA  en 2015 Charleston, Stuttgart, Birmingham e Stanford en 2013 Linz e no 2012 o Torneo indoor de París e Copenhagen.

## Biografía 
Kerber naceu en Bremen, a súa nai Beata é alemá e o seu pai Sławomir é polaco de ascendencia xermana. Ten unha irmá chamada Jessica. Creceu na cidade alemá de Kiel e dende o ano 2012 vive en Poznan, Polonia, onde o seu avó ten unha escola de tenis. Posúe a dobre nacionalidade e frecuentemente é cuestionada pola súa vinculación con Polonia aínda que ela declarou "Son alemá, xogo para Alemaña, medrei en Alemaña, e o meu corazón late por Alemaña".

Kerber forma parte dun grupo de deportistas de orixe polaca que acadaron importantes éxitos cos países de acollida dos seus pais como a tamén número un mundial do tenis Caroline Wozniacki ou os futbolistas Miroslav Klose e Lukas Podolski entre outros.

## Torneos de Grand Slam 
### Clasificación en torneos de Grand Slam 
## Notas 
## Véxase tamén 
### Outros artigos 
### Ligazóns externas 
* Páxina web oficial de Angelique Kerber 
* Perfil na Women's Tennis Association 
* Perfil na International Tennis Federation
Santiago Castro Anido

**Santiago Castro Anido**, nado o 16 de maio de 1947 en Mugardos é un exfutbolista galego que xogaba na demarcación de centrocampista.

## Traxectoria 
Comezou a destacar no Racing de Ferrol en Segunda División o que o levou a fichar polo FC Barcelona, onde xogou entre 1968 e 1970.

En marzo de 1970 ficha polo Celta de Vigo, onde transcorrería a maior parte da súa carreira. Debutou co equipo o 21 de marzo de 1971 ante o Real Madrid anotando un dos goles da vitoria celeste.

Deixou o equipo tras dez tempadas, despois do descenso do equipo a Segunda División B en 1980, ao igual que outros xogadores como Juan ou Pepe Villar

Posteriormente formou parte do equipo técnico das categorías inferiores do Celta.
Jelena Janković

**Jelena Janković**, nada o 28 de febreiro de 1985 en Belgrado, RFS Iugoslavia, é un tenista profesional serbia. Janković é unha antiga número un do mundo da WTA en individuais, nos meses seguintes á súa aparición na final do US Open de 2008. Gañou o Masters de Roma en dúas ocasións (2007 e 2008), o BNP Paribas Open en 2010 e foi finalista do US Open en 2008.

## Torneos de Grand Slam 
### Finalista en Individuais (1) 
### Clasificación en torneos de Grand Slam 
## Notas 
## Véxase tamén 
### Ligazóns externas 
* Páxina web oficial de Jelena Janković
* Perfil na Women's Tennis Association
* Perfil na International Tennis Federation
El Guijo

**El Guijo** é un municipio español da provincia de Córdoba, Andalucía. No ano 2005 tiña 395 habitantes. A súa extensión superficial é de 67&nbsp;km², cunha densidade de 5,9 hab/km². Atópase a unha altitude de 567 metros e a 100 km da capital de provincia, Córdoba.

## Véxase tamén 
### Ligazóns externas 
* El Guijo - Sistema de Información Multiterritorial de Andalucía
José Echeveste

**José Echeveste Galfarsoro**, nado o 19 de marzo de 1899 en Irún (Guipúscoa) e finado na mesma vila o 7 de decembro de 1982, foi un futbolista vasco que xogaba na demarcación de dianteiro.

## Traxectoria 
A súa carreira futbolística transcorreu no Real Unión de Irún, onde militou oito tempadas. As súas boas actuacións levárono a ir convocado coa Selección de fútbol de España, coa que debutou o 30 de abril de 1922 ante Francia, con vitoria española por 4-0. En total xogou catro encontros coa selección.

## Notas
Hinojosa del Duque

**Hinojosa del Duque** é un municipio español da provincia de Córdoba, Andalucía. No ano 2010 tiña 7.366 habitantes. A súa extensión superficial é de 533&nbsp;km² e tiña unha densidade de 13,86 hab/km². Atópase a unha altitude de 542 metros e a 94 quilómetros da capital de provincia, Córdoba. A súa rede hidrográfica pertence case na súa totalidade á cunca do Guadiana, mediante o seu afluente o río Zújar; só o arroio de El Caldero, afluente do río Cuzna, verte as súas augas na cunca do Guadalquivir.

## Véxase tamén 
### Ligazóns externas 
* Sistema de Información Multiterritorial de Andalucía
Manuel Martínez Barreiro

**Manuel Martínez Barreiro**, nado en Caracas en 1961, é un xornalista e escritor galego.
## Traxectoria
Licenciado en Xeografía e Historia. Foi xefe de gabinete da Vicepresidencia da Igualdade e do Benestar da Xunta entre o 2007 e o 2009, secretario da Alcaldía de Vigo no 2000 e asesor do Grupo Parlamentario do Partido Socialista Galego-Esquerda Galega (1984-1993). De 1993 a 1995 foi director do Gabinete de Planificación e Programas da Universidade de Santiago de Compostela. Fixo parte da directiva da Coordinadora Galega de Organizacións Non Gobernamentais para o Desenvolvemento (2002-2003).

Ten colaborado en diversos medios de comunicación como *El País*, *Xornal de Galicia*, *Tempos Novos*, *A Nosa Terra* dixital e *Praza Pública*.

## Obras
### Ensaio
**A novísima dereita e nós*, 2011, 2.0 editora.

### Literatura infanto-xuvenil
**Area Maior*, 2002, Xerais.

### Edicións
**Prosa política no tempo das Irmandades da Fala*, 1996, A Nosa Terra.

### Obras colectivas
**A praza é nosa*, 2011, 2.0 editora.

## Véxase tamén
### Ligazóns externas
*Blog do autor
*Biografía en *El País*
Hornachuelos

**Hornachuelos** é un municipio andaluz da provincia de Córdoba, da comarca da Vega del Guadalquivir e partido xudicial de Posadas.

A súa poboación era de 4.669 habitantes (2007) nunha superficie de 909,22 km², cunha densidade de poboación de 5,14 hab/km².

A localidade de Hornachuelos está situada a 185 metros de altitude, a unha distancia de 51 km de Córdoba, a capital provincial.

## Véxase tamén 
### Ligazóns externas 
* *Hornachuelos* na páxina web do *Instituto de Estadística de Andalucía* da *Junta de Andalucía*
Luque, España

**Luque** é un municipio español da provincia de Córdoba, Andalucía. No ano 2005 tiña 3.311 habitantes. A extensión superficial do municipio é de 141&nbsp;km² e tiña unha densidade de 23,5 hab/km². As súas coordenadas xeográficas son 37º 33' N, 4º 16' O. Atópase a unha altitude de 662 metros e a 74 quilómetros da capital de provincia, Córdoba.

## Véxase tamén 
### Ligazóns externas 
* www.enluque.es
* Luque - Sistema de Información Multiterritorial de Andalucía
* Patrimonio cultural de Luque na Guía Dixital do Patrimonio Cultural de Andalucía. IAPH
Manuel de Castro González

**Manuel de Castro González**, máis coñecido como **Handicap**, nado en Vigo o 9 de agosto de 1885 e finado na mesma cidade o 27 de agosto de 1944, foi un deportista e xornalista deportivo galego.

## Traxectoria 
Foi redactor de *Sprint* e *Faro de Vigo*. No mundo do fútbol ocupou diversos postos, dende xogador ata árbitro e directivo. En 1921 comezou a desempeñar a función de adestrador da Selección de fútbol de España labor que desempeñou ata 1927 de forma colexiada con Julián Ruete e José Ángel Berraondo.

O labor de seleccionador compaxinábao coa función de vicepresidente do Real Vigo Sporting Club, posto que ocupaba cando en 1923 promoveu, xunto a Juan Baliño Ledo e Pepe Bar, a fusión deste co Real Club Fortuna de Vigo para dar lugar ao Celta de Vigo.
miniatura|250px|Escultura adicada a Handicap, obra de Rafael Álvarez Borrás.
Tras o nacemento do Celta seguiu vinculado a este club, tendo un papel moi importante na construción do estadio de Balaídos, nos encontros amigábeis ante conxuntos como a selección do Uruguai, Boca Juniors ou o Club Nacional de Football.

Amais da selección española tamén dirixiu a selección de fútbol de Galicia en numerosas ocasións, nunha época na que a maior parte do combinado estaba formado por xogadores do Celta. O seu vínculo co deporte foi moito máis xeral, sendo un dos promotores do equipo de atletismo do Celta e mesmo sendo presidente da Federación Galega de Atletismo. Tamén foi presidente da Federación Galega de Fútbol en 1922.

Finou o 27 de agosto de 1944 atropelado por un tren na zona do Areal, ao saír dunha exposición. Unha efixie súa, esculpida por Rafael Álvarez Borrás en 1946, está situada nas proximidades do estadio de Balaídos.
## Recoñecementos
No ano 2011 instaurouse o Premio Manuel de Castro, para elixir o mellor xogador do Celta de Vigo do ano natural, mediante votación entre xogadores do primeiro equipo, os xornalistas que seguen ao Celta, as peñas e os afeccionados a través de diversos medios dixitais.

## Notas
## Véxase tamén 
### Bibliografía 
* 

* 

* 

### Outros artigos 
* Lista de pseudónimos e sobrenomes galegos
### Ligazóns externas 
*
Agustín Jarabo Domínguez

**Agustín Jarabo Domínguez**, nado o 11 de outubro de 1911 en Ourense e finado o 20 de xaneiro de 1961 en Lugo, foi un futbolista galego que xogaba na demarcación de dianteiro.

## Traxectoria 
Fichou polo Celta de Vigo na tempada 1935/36 na Segunda División, ano no que o equipo acadou o primeiro ascenso a Primeira División da súa historia. Porén, tivo que agardar para debutar na máxima categoría, ante o golpe de estado militar contra a Segunda República Española e o comezo da Guerra Civil.

Tralo fin da contenda as competicións oficiais reanudáronse en 1939. Agustín debutou en Primeira na segunda xornada, o 10 de decembro de 1939 en Balaídos. Dende o principio deu fe da súa facilidade anotadora, se ben foi o segundo máximo anotador do equipo na tempada do ascenso foi o primeiro o ano do debut en primeira, con 14 tantos.

Na tempada 1941/42 formou dianteira con Del Pino e Roig, entre os tres anotaron 40 goles nunha tempada na que o equipo rematou en quinta posición. Deixou o equipo tras o descenso da tempada 1943/44 ao non chegar a un acordo coa directiva para renovar.

Entre os encontros que disputou co Celta destacan tres encontros ante o Deportivo da Coruña. O primeiro en maio de 1940 na fase de promoción na que o Celta se salvou do descenso en detrimento do Depor, o segundo en abril de 1941, na Copa do Rei, que rematou cunha vitoria céltica por 8-0. O último o primeiro derbi en Primeira División, que tamén rematou con vitoria do Celta.
Iznájar

**Iznájar** é un municipio español da provincia de Córdoba, Andalucía.
No ano 2010 tiña 4.714 habitantes. A extensión superficial do seu termo municipal é de 136&nbsp;km² e tiña unha densidade de 34,57 hab/km². As coordenadas xeográficas do núcleo urbano son 37º15' N e 4º18' O. A vila, coroada polo Castelo de *Hisn-Ashar* e a Parroquia de Santiago Apóstolo, atópase a unha altitude de 539 msnm e a 110 km da capital de provincia, Córdoba. A finais do século XIX, máis de dous terzos da súa poboación estaba diseminada por cortixos, casas de campo e aldeas. Aínda na actualidade, máis da metade dos habitantes están inseridos no rural.

## Toponimia 
O nome de Iznájar debe proceder do árabe *Hisn-Ashar* حصن عشر, que significa "castelo alegre".

## Notas 
## Véxase tamén 
### Ligazóns externas 
* Iznájar - Sistema de Información Multiterritorial de Andalucía
* Paisajes Culturales de Andalucía: Paisaje de Iznájar. Instituto Andaluz del Patrimonio Histórico
Luque

O topónimo castelán **Luque** pode referirse a:

* **Luque**, concello arxentino do **departamento de Luque**, na provincia de Córdoba;
* **Luque**, concello español da provincia de Córdoba, en Andalucía;
* **Luque**, concello paraguaio do departamento Central;

Amais, como apelido pode referirse a:
* **Albert Luque** (1978-), futbolista catalán.
Keith Richards

miniatura|Richards nun concerto no 2006.

**Keith Richards**, nado o 18 de decembro de 1943, é un músico inglés e un compositor de cancións, é membro fundador dos Rolling Stones.

A revista *Rolling Stones* dixo que Richards creara "o maior conxunto de acordes de guitarra" e  el estivo de cuarto na lista dos cen mellores guitarristas. Catorce cancións que Richards escribiu co vocalista dos Rolling Stones, Mick Jagger están nunha lista da revista Rolling Stones de entre as 500 cancións mellores de todos os tempos.

## Traxectoria 
Naceu en Kent. A súa nai regaloulle a primeira guitarra e el tocaba na casa cancións de Billie Holiday, Louis Armtrong, Duke Elligton e outros. Richards coñeceu a Mick Jagger no tren cando este último ía a clase de Económicas. Jagger era cantante dun grupo afeccionado *Little Boy Blue and the Blue Boys*, ao cal Richards uniuse deseguida. Os *Blue Boys* ampliáronse cando se uniron Brian Jones e Ian Stewart, a Richards, Jagger e Taylor, para formar os Rolling Stones. Despois os Rolling Stones firmaron un contrato con Decca Records en 1963 e o seu representante, Andrew Loog Oldham, fíxolle quitar a "s" do seu apelido para que fose máis popular, "Keith Richard".

A relación cos demais era boa, os outros membros da banda víano como o líder do grupo, mentres el dicía que só era un máis. A súa forma de tocar a guitarra mostra unha fascinación polas cordas e o ritmo, prefire tocar con outro guitarrista e sempre foi de xira con algún. Inspirouse en Chuck Berry, Jimmy Reed e Muddy Waters. Un parón da xira de 1967-1968, fixo que Richards se centrara nas melodías abertas.

Considera que a guitarra acústica é a base do seu traballo e tócaa en moitas cancións dos *Rolling Stones*, como *Satisfaction*.

A parte de guitarrista, tamén foi o vocalista secundario e tocaba outros instrumentos como o baixo e o teclado, e tamén algo a percusión.

Richards e Jagger colaboraron escribindo cancións. A canción *Satisfaction* ocorréuselle mentres soñaba e tivo que gravala para non esquecerse dela. Desde o 1966 as cancións dos *Rolling Stones* son todas de Jagger e Richards.

Na súa carreira en solitario, Richards compartiu a letra co batería Steve Jordan. 
## Discografía
No 1978, publica as súas dúas primeiras gravacións en solitario, Run Rudolph Run e The Harder They Come.

No 1988 canta en solitario co seu disco *Talk is cheap*.

No 1991 edita Live At the Hollywood *Palladium*.

No 1992 sacou a venda o seu traballo Main Offender.

## Véxase tamén
Lista de concellos da Rexión de Murcia

miniatura|300px|right|Mapa municipal da Rexión de Murcia.
A Rexión de Murcia é unha comunidade autónoma española integrada por 45 municipios. Este número é o máis baixo entre as comunidades autónomas e o terceiro máis baixo entre as provincias despois das Palmas e Cádiz, que teñen 34 e 44 respectivamente. Entre os concellos da Rexión de Murcia están algúns dos máis poboados de España: Murcia (7.º municipio de España por poboación) e Cartaxena (24.º). Tamén conta con cinco entre os máis extensos de España: Lorca (2.º), Jumilla (10.º), Moratalla (12.º), Murcia (16.º) e Caravaca de la Cruz (20.º).

### Lista de concellos 
## Notas